ફ્રાન્સમાં રૉબર્ટ બ્રેસોં નામના એક ફિલ્મમેકર થઈ ગયા. આપણે આપણા હૃદયના ધબકારા સાંભળી શકીએ એવી થ્રિલ ઊભી કરવામાં તેમની માસ્ટરી. તેમની એક કૉમન થીમ એ રહેતી કે વાર્તામાં શું થયું, કોણે કર્યું એ નહીં પણ કેવી રીતે કરશે એ પ્રfન હવામાં લટકતો રહેતો. બસ, આ ‘દૃશ્યમ’ એવી જ છે. અહીં જે કંઈ બને છે એ બધું જ તમારી સામે છે. છતાં તદ્દન અશક્ય લાગતી એક સ્થિતિમાંથી માણસ કેવી રીતે નીકળી શકે છે એમાં જ બધો રોમાંચ સમાયેલો છે. ખાસ કરીને ઇન્ટરવલ પછી ફિલ્મ એ હદે તમને જકડી લે છે કે દર થોડી વારે તમને છાતીમાં થડકારો થાય કે હે મા, માતાજી; હવે તો ગયા.